                         Pán Ovocíčko, pani Zeleninka a ich syn Oriešok

1. Cieľ, zameranie aktivity    
Vyrobiť zeleninový šalát.
Spolupracovať pri výrobe zdravého šalátu. 
Vieť žiakov k zdravému spôsobu života.
 
Metódy: problémová úloha, rozhovor, aktivizácia, praktické cvičenie, simulačné hry, dialóg, brainstorming, projektové vyučovanie 
Formy: výchovno  vzdelávacia jednotka, skupinová práca, práca vo dvojiciach
Didaktické zásady: zásada primeranosti, zásada uvedomelosti a  aktivity, zásada trvácnosti
Vek :6 –10 rokov

2. Pomôcky 

Materiálno – didaktické prostriedky: rôzne druhy zeleniny – čínska kapusta, červená kapusta, kukurica, biely jogurt, mrkva, rôzne druhy ovocia – citrón, pomaranč, kiwi, banán, hrozno, jablká, orechy, kladivo, misy, lyžice, vidličky, strúhadlo, umelé misky, rohlíky, maslo FLORA, ústrižky letákov, časopisov s obrázkami ovocia a zeleniny, kartón, lepidlo, krepový papier, anilínové farby, štetec , dataprojektor, notebook
3. Vyučovací predmet (Uveďte vyučovací predmet, ročník a tému, v rámci ktorých je možné aktivitu vo vyučovacom procese realizovať.)
PRI Objavujeme tajomstvá vody „Pitná a minerálna voda“ 3.r.
PRI Objavujeme ľudské telo „Zmysly“ 3.r.
SJL Rozvoj komunikačných zručností – opis 3.r.
TEV Kondičné cvičenia 3.r.
VYV Podnety z fotografie a dizajnu 3.r.
4. Príprava 
Oboznámenie žiakov o potrebných teoretických a praktických poznatkoch dennej témy.
5. Postup / Realizácia 
Samozrejme celej akcii predchádzal obrovský takmer dvojhodinový nákup v obchodnom dome BILLA a na druhý deň skoro ráno príprava jednotlivých stanovíšť.
V úvodnom rozhovore sme oboznámili žiakov obsahom hodiny. So žiakmi sme si pozreli prostredníctvom dataprojektoru a notebooku rozprávku s pesničkou „Veselé zúbky – zdravá strava“ Následne vedieme rozhovor o ukážkach príbehu (Laura, Marek, Sofia sa učia čo je zdravé) 
[image: zdrava výživa.jpg]
Následne postupne sa žiaci vystriedali na všetkých stanovištiach.
1.STANOVIŠTE
Zelenina zo záhrady – príprava a ochutnávka zeleninových šalátov
Zeleninové jedno hubky -  deti si pripravovali jedno hubky z rôznych druhov zeleniny – mrkva, kaleráb, pažítka, paprika, orechy
Orechové hody – čistenie a ochutnávka orechov
Kultúra stolovania 
Čo je to bio zelenina?- rozhovor

2. STANOVIŠTE
Jablkové chipsy – megaochutnávka
Ochutnaj a uhádni ovocie – súťažný medzitriedny kvíz  o ochutnávaní rôznych druhov  ovocia so zaviazanými očami.

3. STANOVIŠTE
Pani Zeleninka, pán Ovocíčko a ich syn Oriešok – vystrihli sme si z kartónu obrys postavičiek a následne sme oblepili - vyrobili z obrázkov ovocia, zeleniny a orechov 
Vyrobme si cibuľky – mladé cibuľky aj z korienkami „zasadené“ v zemi – krabici vyrobené z krepového papiera
Najchutnejší kompót – vyrobený z papiera 
Orieškový obrázok – z orieškov zhotovené obrázky ovocia, zeleniny
Vrchnáčikový chutný melón – vyskladaný z vrchnáčikov Pet fliaš

6. Zhrnutie Prípravou jedál sa žiaci naučia ovládať postupy, prehĺbia si manuálne zručnosti pri vytváraní jedál zdravej výživy, napr. zeleninových šalátov. Zároveň teoreticky a prakticky sa učia zásadám správnej životosprávy a zdravého životného štýlu.  V rámci zdravotnej výchovy, prípravou jedál a výživy si žiaci osvojujú myšlienkové postoje pri hodnotení vlastného zdravia. Stretávajú s rôznymi metódami učenia sa, napríklad prostredníctvom projektových úloh, didaktických hier.

